Държавен вестник, бр. 8, 2014 г., стр. 174

СТР.  174	
Д Ъ Р Ж А В Е Н  В Е С Т Н И К 	
БРОЙ  8
Чл. 148. Съдебните служители имат право 
на годишен отпуск и на допълнителен платен 
годишен отпуск за работа в извънработно време 
и за изпълнение на допълнителни задължения 
в размер, определен от ВСС. 
Чл. 149. Съдебните служители могат да 
бъдат поощрявани с отличие или награда за 
проявен висок професионализъм, образцово 
изпълнение на служебните задължения и 
високи нравствени качества при условията 
на чл. 358а ЗСВ.
Чл. 150. Съдебен служител, придобил право 
на пенсия за осигурителен стаж и възраст, 
при освобождаване от длъжност има право 
на еднократно парично обезщетение в размер 
на толкова брутни месечни възнаграждения, 
колкото прослужени години има в органите 
на съдебната власт, но не повече от десет 
брутни месечни възнаграждения.
Чл. 151.(1) Съдебните служители могат да 
образуват и членуват в организации, които 
защитават професионалните им интереси.
(2) Организациите по ал. 1 не могат да 
членуват във федерации и конфедерации на 
синдикални организации на работници и 
служители.
Чл. 152. При изпълнение на служебните си 
задължения съдебните служители се легитими­
рат със служебна карта по образец, определен 
от Висшия съдебен съвет – приложение № 8.
Г л а в а  д в а д е с е т  и  в т о р а
АТЕСТИРАНЕ И ПОВИШАВАНЕ В РАНГ
Чл. 153. (1) Всеки съдебен служител при 
доказана добра професионална квалификация 
може да бъде повишен в ранг след атестиране.
(2) Атестирането на съдебните служители 
има за цел:
1. установяване равнището на професи­
оналната квалификация на служителите и 
нейното съответствие с изискванията на ин­
дивидуалната им длъжностна характеристика;
2. справедливо възнаграждение на съдеб­
ните служители за приноса им към работата 
на съдебната администрация;
3. подобряване на служебните взаимоот­
ношения и работата в екип;
4. осъществяване на прозрачна и справед­
лива процедура за професионално развитие.
Чл. 154. Ранговете, в които съдебните 
служители могат да бъдат повишавани при 
работата си в съда, са от пета до първа степен 
във възходяща степен. 
Чл. 155. При повишаване в ранг съдебният 
служител получава и по-високо възнаграж­
дение за ранг в размер, определен от ВСС. 
Чл. 156. (1) Атестирането на съдебните 
служители се извършва ежегодно.
(2) Оценяването на изпълнението на длъж­
ността обхваща периода от 1 декември на 
предходната година до 30 ноември следващата 
година.
(3) При преназначаване на друга длъжност 
в същата съдебна администрация съдебният 
служител се атестира и оценява за изпълне­
нието на тази длъжност, която е заемал по-
дълго време в периода на оценяване. 
(4) При преминаване на длъжност в друг 
орган на съдебната власт през текущата година 
съдебният служител се атестира и оценява, 
след като бъде изискана справка от последния 
работодател.
Чл. 157. (1) Атестирането на съдебния ад­
министратор/административния секретар и на 
служителя по сигурността на информацията се 
извършва от административния ръководител 
или от определен от него заместник.
(2) Съдебните служители, с изключение на 
посочените в ал. 1, се атестират от постоянно 
действаща в рамките на календарната година 
комисия, назначена от административния 
ръководител на съда. 
Чл. 158. (1) Атестирането включва два етапа:
1. изготвяне на работен план: от 1 декември 
до 31 декември; 
2. изготвяне на оценка и вписване на 
резултатите в атестационен формуляр: от 
1 ноември до 30 ноември. 
(2) При необходимост комисията провеж­
да междинни срещи със съответния съдебен 
служител.
(3) Ако съдебният служител е отсъствал 
повече от половината на даден период за 
атестиране, същият ще се атестира през 
следващия период.
(4) Служителите, постъпили на длъжност в 
съответния съд след 1 декември, се атестират 
през следващия атестационен период. 
Чл. 159. При атестирането на всеки съдебен 
служител се вземат предвид изпълнението на 
индивидуалния работен план, реализираните 
изисквания при изпълнение на конкретните 
служебни задължения, професионалните му 
умения и спазване принципите на професи­
оналната етика. 
Чл. 160. (1) Показателите, по които се оце­
няват съдебните служители, са, както следва: 
1. качествено изпълнение на задължения­
та – до 4 точки;
2. срочно изпълнение на задълженията – до 
4 точки;
3. способност за самостоятелна работа – до 
4 точки;
4. степен на подготвеност и възможност 
за работа с информационни технологии – до 
3 точки;
5. степен на подготвеност и способност 
за работа с нормативни актове – до 3 точки;
6. усъвършенстване на професионалните 
знания и умения – до 3 точки;
7. инициативност, поемане на извънредна 
работа – до 4 точки;
8. взаимоотношения на съдебния служител 
с останалите служители – до 3 точки;